HERE

HERE (1986–2008 NAVTEQ, 2008–2011 Ovi Kartat ja 2011–2012 Nokia Kartat) on Audin, BMW:n ja Mercedes-Benz Groupin tuottama ilmainen karttapalvelu. Se tarjoaa katseltavaksi maasto-, satelliitti- ja 3D-karttoja sekä erillisen katunäkymän. HERE mahdollistaa myös matkasuunnittelun ja näyttää julkisen liikenteen reitit sekä mahdollistaa välimatkan mittauksen kahden tai useamman pisteen välillä.http://here.com/news  

HERE-kartat ovat tarjolla tietokoneiden ja tablettien lisäksi myös matkapuhelimille. HERE tukee useissa puhelimissa offline-karttoja, jolloin karttojen käyttämiseen ei tarvita datayhteyttä eikä karttojen käytöstä tule datamaksuja esimerkiksi ulkomailla. Tuettuina ovat perinteisesti olleet Nokian käyttämät Symbian-, MeeGo- ja Windows Phone -alustat. Tämän lisäksi HERE on kuitenkin saatavilla myös Applen App Storesta. Android-sovelluskehittäjille HERE-palvelun kehitystyökalut ovat olleet saatavilla vuoden 2013 alkupuolelta. Nokia tarjosi paikkatietopalveluita myös Firefox OS:lle, ja muita asiakkaita ovat muun muassa Bing, Yahoo!, Toyota, BMW, Ford ja Mercedes-Benz. Myös Windows-kartat ainakin Windows 10:ssä käyttävät HERE:n karttoja. Neljä viidestä autoon sisäänrakennetusta navigointijärjestelmästä käyttää Nokian sijaintitietoja.

HERE myytiin 3. elokuuta 2015 saksalaisille autonvalmistajille Audi, BMW ja Daimler. Kauppa toteutui vuoden 2015 joulukuussa.Nokia sells Here maps business to carmakers Audi, BMW and Daimler | CNet.com

 Ominaisuudet ja niiden kattavuus  

 Kartaston ominaisuus  Ominaisuuden kattavuus  Tietojen päiväys Kartaston sisältämät alueet  196 maata  elokuu 2013 Käännös käännökseltä -navigointi ääniohjauksella  95 maata  elokuu 2013 Reaaliaikaiset liikennetiedot  33 maata  toukokuu 2013 Julkinen liikenne  740 kaupunkia 52 maassa  elokuu 2013 Monitoiminen reititys (sitältäen esimerkiksi kävelytiet ja oikopolut)  yli 400 kaupunkia  syyskuu 2012 Kohdekartat (sisältäen esimerkiksi lentokentät ja ostoskeskukset)  yli 50 000 kohdetta 69 maassa  elokuu 2013

Nokia laajentaa karttojen kattavuutta jatkuvasti.

 Katso myös 
 Nokia
 Navteq

 Muita karttapalveluja 
 Bing Maps
 Google Maps
 Kansalaisen Karttapaikka

  Lähteet  

Luokka:Nokia
Luokka:Karttapalvelut